Държавен вестник, бр. 3, 2016 г., стр. 119

БРОЙ  3	
Д Ъ Р Ж А В Е Н  В Е С Т Н И К 	
СТР.  119  
е необходимо увеличение на разходния таван на 
МО с 55 000 хил. лв., което ще позволи назнача-
ване на 500 военнослужещи на вакантни длъж-
ности, отразяване на планираното нарастване 
на минималната работна заплата, ускоряване на 
процесите по утилизация на излишните бойни 
припаси и осигуряване ниво на подготовка на 
декларираните формирования съгласно стандар-
тите на НАТО.
Продължава изпълнението на инвестицион-
ни проекти за придобиването на нов тип боен 
самолет, многофункционален модулен патрулен 
кораб и бойни бронирани колесни машини.
– 2018 г.
Определеният разходен таван за МО (в т.ч. 
средствата от централния бюджет и трансфера за 
държавните висши военни училища) е в размер 
1 214 323 хил. лв., което представлява 1,28 на сто 
от БВП. За достигане на 1,35 на сто от БВП е 
необходимо увеличение на разходния таван на МО 
с 64 000 хил. лв., което ще позволи назначаване 
на 800 военнослужещи на вакантни длъжности 
за намаляване на некомплекта от личен състав, 
продължаване на процесите по утилизация на 
излишните бойни припаси и запазване нивото 
на подготовка на декларираните формирования 
съгласно стандартите на НАТО.
Продължава изпълнението на инвестиционни 
проекти за придобиване на нов тип боен самолет, 
многофункционален модулен патрулен кораб и 
бойни бронирани колесни машини.
Втори етап
През периода 2019 – 2020 г. се предвижда 
увеличение на бюджета на МО до ниво 1,5 на 
сто от БВП, което е използвано в планиращи-
те допускания. В изпълнение на решенията от 
Срещата на високо равнище на НАТО в Уелс 
през 2014 г. се очаква до 2024 г. бюджетът на МО 
постепенно да достигне 2 на сто от БВП. Тези 
финансови ресурси позволяват планово попъл-
ване на вакантните длъжности до утвърдените 
длъжностни разписания (в т. ч. постоянния 
резерв) на определените структури.
В края на втория етап стремежът е съотно-
шението на разходите за личен състав, текуща 
издръжка и капиталови разходи да достигне 
60:20:20, което съответства на средните норми 
за страните от ЕС.
Нивото на капиталови разходи е 20 на сто 
от общите бюджетни разходи и позволява из-
пълнението на инвестиционни проекти, които 
са започнали през първия етап, и стартиране 
на други приоритетни инвестиционни проекти, 
включени в портфолиото от проекти. По този 
начин ще бъде намалена зависимостта на въо­
ръжените сили от страни извън НАТО и ЕС.
В периода 2019 – 2020 г. разчетените финан-
сови ресурси ще осигурят функционирането на 
въоръжените сили и изпълнението на опреде-
лените им мисии и задачи, както и ще създадат 
възможности за провеждане на политика по 
доходите, провеждане на подготовка, продължа-
ване процеса на модернизация и придобиване 
на ново въоръжение и техника.
19
ПОСТАНОВЛЕНИЕ № 383 
ОТ 30 ДЕКЕМВРИ 2015 Г.
за одобряване на допълнителни разходи по 
бюджета на Министерството на здравеопаз­
ването за 2015 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
в размер 520 000 лв. по бюджета на Минис-
терството на здравеопазването за 2015 г. за 
държавни лечебни заведения за болнична 
помощ – търговски дружества, за ремонт, свър-
зан с преустройство на лечебните заведения. 
(2) Средствата по ал. 1 да се осигурят чрез 
преструктуриране на разходите по централния 
бюджет за 2015 г. 
Чл. 2. (1) Със сумата по чл. 1, ал. 1 да се 
увеличат разходите по „Политика в областта 
на диагностиката и лечението“, бюджетна 
програма „Осигуряване на медицинска по-
мощ на специфични групи от населението“, 
по бюджета на Министерството на здравео-
пазването за 2015 г.
(2) Със сумата по чл. 1, ал. 1 да се увели-
чат показателите по чл. 15, ал. 3 от Закона 
за държавния бюджет на Република България 
за 2015 г.
Чл. 3. (1) Министърът на здравеопазването 
да извърши налагащите се промени по бюджета 
на Министерството на здравеопазването за 
2015 г. и да уведоми министъра на финансите.
(2) Министърът на финансите да извърши 
произтичащите от чл. 1 промени по централ-
ния бюджет за 2015 г.
Заключителни разпоредби
§ 1. Постановлението се приема на основание 
чл. 109, ал. 3 от Закона за публичните финанси. 
§ 2. Изпълнението на постановлението се 
възлага на министъра на здравеопазването. 
§ 3. Постановлението влиза в сила от 
30 декември 2015 г.
Министър-председател:  
Бойко Борисов
За главен секретар на Министерския съвет:  
Веселин Даков
8504
ПОСТАНОВЛЕНИЕ № 394  
ОТ 30 ДЕКЕМВРИ 2015 Г.
за изменение и допълнение на Националните 
стандарти за финансови отчети за малки и 
средни предприятия, приети с Постановление 
№ 46 на Министерския съвет от 2005 г. (обн., 
ДВ, бр. 30 от 2005 г.; изм. и доп., бр. 86 от 2007 г.)
МИНИСТЕРСКИЯТ СЪВЕТ
П О С Т А Н О В И :
§ 1. В наименованието думите „стандар-
ти за финансови отчети за малки и средни 
предприятия“ се заменят със „счетоводни 
стандарти“.